মির্জাপুরে আওয়ামী লীগের জাতীয় ও স্থানীয় নেতৃবৃন্দের ছবি ও নাম ব্যবহার করছে ভূঁইফোর সংগঠনের নেতারা | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
মির্জাপুরে আওয়ামী লীগের জাতীয় ও স্থানীয় নেতৃবৃন্দের ছবি ও নাম ব্যবহার করছে ভূঁইফোর সংগঠনের নেতারা
0
মির্জাপুর, রাজনীতি, শীর্ষ সংবাদ, সর্বশেষ ৫০
ফেব্রুয়ারী ১৯, ২০১৭
অ+ অ-
ইমেইল প্রিন্ট
শেয়ার করুন
জাহাঙ্গীর হোসেন, মির্জাপুর ॥
বঙ্গবন্ধু সৈনিক লীগের আহবায়ক কমিটি নির্বাচিত করায় কমিটির পক্ষ থেকে উপজেলা আওয়ামী লীগের সভাপতি একাব্বর হোসেন এমপি ও সাধারণ সম্পাদক মীর শরীফ মাহমুদকে শুভেচ্ছা ও অভিনন্দন জানিয়ে পোস্টার, বিলবোর্ড ও পত্রিকায় বিজ্ঞাপন দিয়ে প্রচার প্রচারণা করলেও নেতারা বলছেন এ ধরনের কোন কমিটির বিষয়ে তাদের জানা নেই। তাছাড়া আওয়ামী লীগের গঠনতন্ত্রে এ ধরনের কোন সংগঠনের অস্তিত্ব না থাকায় কাউকে নির্বাচিত করা বা অনুমোদন দেয়ার প্রশ্নই উঠে না বলেও জানিয়েছেন উপজেলা আওয়ামী লীগের সভাপতি সম্পাদক।
এদিকে এলাকায় নিজেদের প্রভাববৃদ্ধির লক্ষে গঠন করা ভূঁইফোড় এ সংগঠনকে সরকারি দল আওয়ামী লীগের সহযোগি সংগঠন দাবি করে জাতির জনক, দলের প্রধান ও স্থানীয় নেতৃবৃন্দের ছবি ব্যবহার করে প্রচার প্রচারণা চালাচ্ছেন তারা।
জানা গেছে, সম্প্রতি নাসির উদ্দিন খান আহবায়ক, আব্দুল কাদের মিয়া সদস্য সচিব ও রিপন আহমেদ নিজেকে সিনিয়র যুগ্ম আহবায়ক দাবি করে বঙ্গবন্ধু সৈনিক লীগ মির্জাপুর উপজেলা শাখার পোস্টার, বিলবোর্ড ও স্থানীয় পত্রিকায় বিজ্ঞাপন দিয়ে নানাভাবে প্রচার প্রচারনা চালাচ্ছেন। তারা এসব প্রচার মাধ্যমে নিজেদের ছবির সঙ্গে জাতির জনক বঙ্গবন্ধু শেখ মুজিবুর রহমান, প্রধানমন্ত্রী শেখ হাসিনা, তাঁর পুত্র সজিব ওয়াজেদ জয়, মির্জাপুর উপজেলা আওয়ামী লীগের সভাপতি একাব্বর হোসেন এমপি, সাধারণ সম্পাদক মীর শরীফ মাহমুদ ও উপজেলা আওয়ামী লীগের যুগ্ম সম্পাদক মেয়র সাহাদৎ হোসেন সুমনের ছবি ব্যবহার করছেন। তাদের ভূঁইফোর ওই সংগঠনের কমিটি উপজেলা আওয়ামী লীগ সভাপতি একাব্বর হোসেন এমপি ও সাধারণ সম্পাদক মীর শরীফ মাহমুদ ও মেয়র সাহাদৎ হোসেন সুমন নির্বাচিত করেছেন বলেও তারা পোস্টার বিলবোর্ডে লেখে প্রচার করছেন।
দলীয় সূত্রে জানা গেছে, আওয়ামী লীগের গঠনতন্ত্রে স্বীকৃত সাতটি সহযোগী ও দুটি ভ্রাতৃপ্রতীম সংগঠন রয়েছে। সহযোগী সংগঠনগুলো হচ্ছে- যুবলীগ, কৃষক লীগ, স্বেচ্ছাসেবক লীগ, আওয়ামী আইনজীবী পরিষদ, যুব মহিলা লীগ, মহিলা আওয়ামী লীগ ও তাঁতী লীগ। ভ্রাতৃপ্রতীম সংগঠন হলো ছাত্রলীগ ও শ্রমিক লীগ। দলের গঠনতন্ত্রে এর বাইরে কোনো সংগঠনের অস্তিত্ব নেই।
সূত্র আরো জানায়, আওয়ামী লীগ সরকার ক্ষমতায় আসার পর সারাদেশে প্রায় অর্ধশত এসব ভুঁইফোড় সংগঠন সৃষ্টি হয়েছে। আর ধান্দাবাজরা নিজেদের ভূঁইফোর সংগঠনের সভাপতি সম্পাদক পরিচয় দিয়ে তদ্বির বাণিজ্য, ধান্ধাবাজি, টেন্ডারবাজি ও দখলসহ নানা অপকর্ম করে থাকে তারা। ইতিমধ্যে বঙ্গবন্ধু সৈনিক লীগ মির্জাপুর উপজেলা শাখার সদস্য সচিবের বিরুদ্ধে নিরীহ মানুষের জমি দখল, মামলা দিয়ে হয়রানি করাসহ অসামাজিক কার্যকলাপে জড়িত থাকার নানা অভিযোগ উঠেছে বলে জানা গেছে।
এ ব্যাপারে বঙ্গবন্ধু সৈনিক লীগ মির্জাপুর উপজেলা শাখার আহবায়ক মোহাম্মদ নাসির উদ্দিন খানের সঙ্গে যোগাযোগ করা হলে তিনি টিনিউজকে বলেন, মির্জাপুর উপজেলা আওয়ামী লীগ সভাপতি সম্পাদক নয়, টাঙ্গাইল জেলা বঙ্গবন্ধু সৈনিক লীগের সভাপতি সম্পাদক তাদের কমিটি নির্বাচিত করেছেন। জাতির জনক শেখ মুজিবুর রহমান, প্রধানমন্ত্রী শেখ হাসিনা ও সজিব ওয়াজেদ জয়সহ উপজেলা আওয়ামী লীগ সভাপতি সম্পাদকের ছবি ব্যবহারের বিষয়ে জানতেই চাইলে তিনি টিনিউজকে বলেন, এখনও আমি কোন প্রচারনা প্রচারনা করিনি। সদস্য সচিব না বুঝে করে থাকতে পারেন বলে তিনি জানান।
কমিটির সদস্য সচিব আব্দুল কাদের কাছে একই প্রশ্ন করা হলে তিনি এড়িয়ে গিয়ে টিনিউজকে বলেন, আমি আপনার সঙ্গে পরে সামনা সামনি দেখা করে কথা বলব।
এ ব্যাপারে উপজেলা আওয়ামী লীগের সাধারণ সম্পাদক মীর শরীফ মাহমুদ টিনিউজকে বলেন, গঠনতন্ত্রে স্বীকৃত সাতটি সহযোগী ও দুটি ভ্রাতৃপ্রতীম সংগঠনের বাইরে বাকি সবগুলো ভুঁইফোড় সংগঠন। এদের নির্বাচিত ও অনুমোদন দেয়ার প্রশ্নই উঠে না। জাতীয় ও স্থানীয় নেতৃবৃন্দের ছবি ব্যবহারের বিষয়ে দলীয় ফোরামে আলোচনা করে ব্যবস্থা নেয়া হবে বলে মীর শরীফ মাহমুদ জানিয়েছেন।
মির্জাপুর উপজেলা আওয়ামী লীগের সভাপতি সড়ক পরিবহন ও সেতু মন্ত্রণালয় সম্পর্কিত সংসদীয় স্থায়ী কমিটির সভাপতি একাব্বর হোসেন এমপি টিনিউজকে বলেন, এরা কারা, কি করে আর কারা এসব সংগঠনের অনমোতি দেয়, আল্লাহ ছাড়া কেউ জানে না। এখন এমন অবস্থা হয়েছে পারলে নাপিত লীগও তৈরি করে ফেলে। সাইন বোর্ড লাগিয়ে ধান্দা করার জন্য এরা এসব করছে বলে তিনি উল্লেখ করেন।
শেয়ার করুন
Like to share?
Newer Postদৈনিক প্রথম আলো পত্রিকায় প্রকাশিত রিপোর্ট
Older Postট্রাক চাপায় পলিটেকনিক ছাত্র নিহত
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
কালীমন্দির এলাকা থেকে একশ’ পিস ইয়াবাসহ নাদেরকে গ্রেফতার করেছে র‌্যাব
কালিহাতীতে শিশু ধর্ষণের অভিযোগে ধর্ষককে গ্রেপ্তার
বাসাইলে জনগণের স্বাস্থ্যসেবা অধিকার বিষয়ে সভা
সখীপুরে সুইচ গেটের পানি ছাড়ায় ইরি-বোরো চাষ অনিশ্চিত ॥ কৃষকরা দিশেহারা
সখীপুরে স্বামীর বিরুদ্ধে স্ত্রীকে কুপিয়ে হত্যার অভিযোগ
২০২৪ সালের মধ্যে বাংলাদেশ স্বল্পোন্নত দেশ থেকে বেরিয়ে আসবে- ড. দেবপ্রিয় ভট্টাচার্য
কেন্দ্রীয় ছাত্রলীগের সভাপতির হাতে স্মরণিকা তুলে দিলেন মির্জাপুর ছাত্রলীগ
গোপালপুরে পৌর কর্মকর্তা-কর্মচারীদের কর্মবিরতী অব্যাহত
মগড়ায় সরকারি খালের উপর স্থাপনা নির্মাণ ॥ দখল হস্তান্তরে শঙ্কা
মধুপুরে কুড়াগাছা ইউনিয়ন পরিষদের বাজেট ঘোষনা
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
অলংকরণে- AL-AMIN KHAN | কারগরি সহযোগিতায়- S H O P N O
Scroll
ব্রেকিং নিউজঃ
সখীপুর ছাত্রলীগের সকল সাংগঠনিক কার্যক্রম স্থগিত করেছে কেন্দ্রীয় ছাত্রলীগ মাভাবিপ্রবির ২০১৭-১৮ শিক্ষাবর্ষের ওরিয়েন্টেশন ক্লাস ৪ ফেব্রুয়ারি রুপাকে গণধর্ষণ ও হত্যা মামলার যুক্তিতর্কের জন্য আগামী ৩১ জানুয়ারি দিন ধার্য মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ আগামী ১১ ফেব্রয়ারি